**VEDTEKTER**

**FOR**

**STIFTELSEN AUST-AGDER IDRETTSFOND**

Vedtatt på stiftelsesmøtet 31. mai 2001 med senere endringer.

(senest 04.06.2018)

1. Opprettelse og formål.

Stiftelsen Aust-Agder Idrettsfond er en stiftelse opprettet av Aust-Agder

Idrettskrets på grunnlag av vedtak i Aust-Agder Idrettskrets` Ting 21. april

2001.

Stiftelsens ideelle formål er å tilgodese idretten i Aust-Agder ved å eie

formuesmidler herunder aksjer og selskapsandeler m.v. i de selskaper m.v som

stilles til disposisjon av idrettsorganisasjoner i Aust-Agder og av andre, samt

forvalte disse på best mulig måte. Videre å yte økonomisk tilskudd eller på

annen måte bidra til realisering av tiltak eller prosjekter til beste for idretten i

Aust-Agder og som iverksettes av idrettsorganisasjoner med virkeområdet i

Aust-Agder.

1. Stiftelsens navn.

Stiftelsens navn er Stiftelsen Aust-Agder Idrettsfond.

1. Stiftelsens forretningskontor.

Stiftelsens forretningskontor er i Arendal kommune.

1. Grunnkapital.

Stiftelsens grunnkapital er kr. 200.000.

1. Styre.

Styret er stiftelsens øverste organ.

Styret har fem medlemmer bestående av leder, nestleder og tre

Styremedlemmer. Styrets medlemmer må være medlem i Idrettslag eller

bedriftsidrettslag i Aust-Agder tilsluttet Norges Idrettsforbund.

1. Valg av styre

Styret velges av Fondsmøtet. Fondsmøtet velger også styrets leder og nestleder.

Funksjonstiden for styremedlemmer er to år og alternerende, slik at leder og to

styremedlemmer velges det ene år og nestleder og ett styremedlem det neste år.

For å etablere den alternerende ordning kan funksjonstiden for to eller tre

medlemmer reduseres til ett år.

I god tid og senest en måned før fondsmøtet oppnevner styret en valgkomite

som skal fremme forslag ovenfor Fondsmøtet på kandidater til styret etter

følgende retningslinjer:

* begge kjønn skal være representert i styret med minst to personer
* det bør tilstrebes at styremedlemmene representerer ulike foreninger og

maks. to styremedlemmer kan være medlem av samme klubb –

herunder allianseidrettslag

det bør tilstrebes at det er god geografisk spredning blant styrets

medlemmer og maks. to styremedlemmer kan være fra samme

kommune

* det bør tilstrebes at det er god idrettslig spredning blant styrets medlemmer og maks. to styremedlemmer kan være fra samme særidrett
1. Styrets oppgaver.

Det er styrets oppgave å;

* forvalte stiftelsens eiendeler på en forretningsmessig forsvarlig måte.

Midlene skal holdes adskilt fra andre midler

* yte tilskudd eller avsette til formål som beskrevet i pkt. 1 annet ledd.

Av fondets overskudd skal minst 50% benyttes hvert år.

ansette forretningsfører

* påse at bestemmelsene i lov om stiftelser av 15.06.2001 blir overholdt.
1. Fondsmøtet.

Fondsmøtet består av representant fra hvert idrettslag i Aust-Agder tilsluttet

Norges Idrettsforbund. Fondsmøtet er beslutningsdyktig med det antall

representanter som møter.

Fondsmøtet avvikles innen 30. juni hvert år.

For Fondsmøtet gjelder aksjelovens regler om generalforsamling så langt de

passer.

1. Fondsmøtets oppgaver.

Det er Fondsmøtets oppgave å;

* velge styremedlemmer og å avsette styremedlemmer når vilkårene i

stiftelsesloven § 29 annet ledd er til stede

* fastsette styremedlemmenes godtgjørelse
* avgi uttalelse om årsregnskapet og årsberetningen
* velge stiftelsens revisor
* beslutte omdanning av stiftelsen etter forslag fra styret
* avgi uttalelse til styret
1. Omdanning

Omdanning, herunder endring av vedtekter, avvikling av stiftelsen,

sammenslåing med andre stiftelser med likeartet formål og deling av stiftelsen i

flere stiftelser, besluttes av ordinært Fondsmøte etter forslag fra styret og for

øvrig slik som bestemt i stiftelseslovens regler for omdanning. Beslutning om

oppløsning, sammenslåing eller deling krever i tillegg til beslutning på ordinært

Fondsmøte at det gjentas på et etterfølgende ekstraordinært Fondsmøte minst 3

måneder senere.

1. Flertallskrav i Fondsmøtet

En beslutning av Fondsmøtet krever flertall av de avgitte stemmer. Beslutning

om omdanning krever 2/3 flertall av de avgitt stemmer.

1. Oppløsning

Ved oppløsning av stiftelsen skal verdien tilfalle idrettsformål til beste for

idretten i Aust-Agder på en måte som samsvarer med stiftelsens formål og

tankegangen i stiftelsesgrunnlaget.

1. Andre bestemmelser.

I den grad det oppstår forhold so ikke er omtalt i vedtektene, henvises til

gjeldende lov om stiftelser.

Arendal 4.6.2018